PolyAgent/wiki_georgian_en_parallel_20231101 huggingface dataset:
ჭრილობა

ჭრილობა — კანის, ლორწოვანი გარსისა და ღრმად მდებარე ქსოვილების დაზიანებაა. ჭრილობას ყოველთვის მექანიკური დაზიანება იწვევს და დეფექტთან ერთად მის გარშემო არსებული ქსოვილების მეტ-ნაკლები დაზიანებაც აღინიშნება.
დახასიათება
ჭრილობას ახასიათებს სამი ძირითადი ნიშანი: პირღიაობა, ტკივილი და სისხლდენა. სისხლდენა დამოკიდებულია დაზიანებული სისხლძარღვების რაოდენობასა და სახეობაზე. ქსოვილთა დაზიანების ხასიათის მიხედვით არჩევენ ნაჩხვლეტ, ნაკვეთ, დაჟეჟილ, ცეცხლნასროლ, ნაკბენ, მოწამლულ, დაჩეჩქვილ, და სხვა ჭრილობებს. ჭრილობა შეიძლება იყოს შემავალი და არაშემავალი.
ნაჩხვლეტ ჭრილობას იწვევს წვეტიანი იარაღი: ნემსი, ლურსმანი, ხიშტი, სადგისი, ხანჯლის წვერი, ლითონის ჩხირი და სხვა. ასეთი ჭრილობა მეტად სახიფათოა ქსოვილების სიღრმესა და ღრუებში (გულმკერდის, მუცლის ღრუს) მდებარე ორგანოების დაზიანების თვალსაზრისით. ასეთი სახის ჭრილობის გარეგნული სახე ხშირად არ იძლევა საჭირო მონაცემებს დიაგნოზის დასადგენად. ასეთი ავადმყოფები დაუყოვნებლივ უნდა გადაიგზავნონ საავადმყოფოში. გაპობილ ჭრილობას იწვევს გამპობი იარაღი, ნაჯახი, ხმალი და სხვა. ასეთი სახის ჭრილობები მეტად პირღიაა და ზოგჯერ ძვლამდეც აღწევს. ჭრილობის კიდეების არეში ქსოვილები დაჟეჟილი და დაჩეჩქვილია, რის გამოც მისი მკურნალობა საკმაოდ რთულია. ცეცხლნასროლ ჭრილობებს ცეცხლსასროლი იარაღი იწვევს. ასეთ ჭრილობებს ტყვიით მიყენებული ჭრილობების გარდა მიეკუთვნება ყუმბარისა და ნაღმის ნამსხვრევებით გამოწვეული ჭრილობები. მოწამლულ ჭრილობას იწვევს ჭრილობაში მოხვედრილი გველის, მორიელის, ფუტკრის, კრაზანას შხამი და სხვა მომწამვლელი ნივთიერებები). ნაკბენი ჭრილობა გამოწვეულია ცხოველისა (ძაღლის, მგლის, ცხენის და სხვა) და ადამიანის კბილებით. მძიმე დაზიანებას იწვევს ცხოველის ეშვები. ნაკბენი ჭრილობა ყოველთვის ინფიცირებულია ნერწყვით. სწრაფად ვითარდება ანთებითი რეაქცია. ჭრილობის შეხორცება ყოველთვის ჭიანურდება. ცოფიანი ძაღლის ნაკბენი იწვევს მძიმე დაავადებას — ცოფს, ვირთაგვას ნაკბენი — ზოგჯერ სოდოკუს დაავადებას და სხვა.
მკურნალობა
დღეს პირველ პლანზე ჭრილობის ქირურგიული (ოპერაციული) მკურნალობა დგას, მედიკამენტური მკურნალობა დამხმარე მეთოდად გადაიქცა. მომავალში კი ჭრილობის მკურნალობა უფრო სრულყოფილი გახდება — ოპერაციული მკურნალობის სისტემა ხელმეორედ გადაინაცვლებს უკანა პლანზე და ადგილს დაუთმობს მედიკამენტური მკურნალობის სისტემას. მედიცინისა და ბიოლოგიის განვითარების მონაცემები აშკარად მიუთითებს, რომ ჭრილობის მკურნალობის მომავალი სწორედ ამ გზით წარიმართება
ლიტერატურა
Liliane Juchli, M. v. Mügler, Dudli u. a.: Pflege. Praxis und Theorie der Gesundheits- und Krankenpflege. 7. Auflage. Thieme, Stuttgart 1994, S. 1065 ff.
V. Kozon, N. Fortner, E. Donaty, Th. Wild: Standard zur Durchführung eines Wundverbandes. In: Österreichische Pflegezeitschrift. 11, 2003, S. 25–28.
P. Mahrhofer, A. Mayer: Verbinden oder nicht verbinden. Postoperatives Wundmanagement in Zeiten ausgeprägter Sparsamkeit im Gesundheitswesen. In: Speculum - Zeitschrift für Gynäkologie und Geburtshilfe. 24, 2, 2006, S. 8–11. (PDF-Datei-Download)
Universitätskrankenhaus Eppendorf: Standard zum Verbandswechsel. (PDF-Datei-Download )
რესურსები ინტერნეტში
ტრავმები
ტრავმატოლოგია
რჟიშჩივი

რჟიშჩივი — ქალაქი უკრაინაში. მდებარეობს კიევის ოლქში. 2013 წელს ქალაქის მოსახლეობა 7527 კაცს შეადგენდა.
სქოლიო
კიევის ოლქის ქალაქები
To Pimp a Butterfly

To Pimp a Butterfly — ამერიკელი რეპერ კენდრიკ ლამარის მესამე სტუდიური ალბომი. გამოვიდა 2015 წლის 15 მარტს Top Dawg Entertainment-ზე და Aftermath Entertainment-ზე და გავრცელდა Interscope Records-ის მიერ. ალბომი ჩაიწერა სტუდიებში მთელი აშშ–ის მასშტაბით, Dr. Dre-ს და ენტონი „Top Dawg“ ტიფითის აღმასრულებელი პროდიუსირებით. Boi-1da, Flying Lotus, Thundercat, ფარელ უილიამსი და რამდენიმე სხვა ჰიპ–ჰოპ პროდიუსერმა შეიტანა თავისი წვლილი. მის მუსიკაზე გავლენა მოახდინეს ფანკის, ჯაზის და დეკლამაციის ასპექტებმა.
iTunes Store-ზე და Spotify-ზე ალბომი გამოიცა დაგეგმილზე ერთი კვირით ადრე, Intersope-ის მხრიდან შეცდომის გამო. გამოცემისთანავე მოხვდა Billboard 200–ის სათავეში და მიიღო ფართო აღიარება კრიტიკოსებისგან, რომლებმაც შეაქეს მუსიკალური მრავალფეროვნება და ლამარის ტექსტების სოციალური აქტუალურობა. გარდა ამისა, რამდენიმე გამომცემლობამ ის 2015 წლის საუკეთესო ალბომად აღიარა, მათ შორის იყვნენ Rolling Stone, Billboard, და Pitchfork Media. 2016 წლის იანვარში, გრემის 58-ე ყოველწლიურ დაჯილდოებაზე იყო ნომინირებული კატეგორიებში წლის ალბომი და წლის საუკეთესო რეპ–ალბომი. 2016 წლის იანვრის მიხედვით აშშ–ში გაიყიდა ალბომის 788,000 ასლი.
სიმღერების სია
ჩარტები
ყოველკვირეული ჩარტები
წლის საბოლოო ჩარტები
სერტიფიცირებები
რესურსები ინტერნეტში
სქოლიო
2015 წლის ალბომები
Aftermath Entertainment-ის ალბომები
Interscope Records-ის ალბომები
ალბომები Dr. Dre-ს პროდიუსერობით
ალბომები ფარელ უილიამსის პროდიუსერობით
კონცეპტუალური ალბომები
ინგლისურენოვანი ალბომები
ალბომები ტერეს მარტინის პროდიუსერობით
კენდრიკ ლამარის ალბომები
გარგარი (ნასოფლარი)

გარგარი (ნასოფლარი)
გარგარი – ნასოფლარი კასპის მუნიციპალიტეტში მდებარეობს სოფელ ერთაწმინდიდან 1,5 კმ-ზე, საავტომობილო გზის მარცხენა მხარეს. ნასოფლარი ფეოდალური ხანისაა. აქ დასტურდება ნასახლარი ბუდეები, არის წმინდა გიორგის სახელობის ეკლესიაც. ჩრდილო-დასავლეთით 250 მეტრზე აღმოსავლეთიდან დასავლეთისაკენ დამხრობილი გორაა (25X15 მ). მას სამხრეთით ტერასა გასდევს. მისგან დასავლეთით, მინდორზე ქვაყუთის ფილები ყრია.
ლიტერატურა
კასპის მუნიციპალიტეტის ნასოფლარები
კასპის მუნიციპალიტეტი
ქრისტესისხლა

ქრისტესისხლა (ლათ. Chelidonium) — მრავალწლოვან ბალახოვან მცენარეთა გვარი ყაყაჩოსებრთა ოჯახისა. მისი ერთადერთი სახეობა Ch. majus შეიცავს ნარინჯისფერ რძეწვენს. აქვს ღრმად, ფრთისებრ განკვეთილი ფოთლები და ქოლგისებრ ყვავილედებად შეკრებილი ყვითელი ყვავილები.
იზრდება ჩრდილოეთ ნახევარსფეროს სუბარქტიკულ და ზომიერ სარტყლებში, ბაღებსა და დანაგვიანებულ ადგილებში. საქართველოში ფართოდ არის გავრცელებული.
შხამიანი მცენარეა, შეიცავს ალკალოიდ ქელიდონიუმს, რითაც ხშირად იწამლებიან ცხოველები. ქრისტესისხლას რძეწვენი იხმარება მედიცინაში წყლულისა და კანის დაავადებათა სამკურნალოდ.
ლიტერატურა
ყაყაჩოსებრნი
სან-ფრანცისკოს ხელშეკრულება

სან-ფრანცისკოს ხელშეკრულება — ზავი ანტიჰიტლერულ კოლაიციასა და იაპონიას შორის. ხელი მოაწერეს 1951 წლის 8 სექტემბერს სან-ფრანცისკოში. ხელშეკრულებით ოფიციალურად დასრულდა მეორე მსოფლიო ომი იაპონიასთან. სსრკ-ს პოლონეთისა და ჩეხოსლოვაკიის წარმომადგენლები მონაწილეობდნენ კონფერენციაში, მაგრამ ხელშეკრულებისთვის ხელი არ მოუწერიათ. ხელშეკრულება 1952 წლის 28 აპრილს შევიდა ძალაში.
იხილეთ აგრეთვე
სამშვიდობო ხელშეკრულებების სია
სქოლიო
სამშვიდობო ხელშეკრულებები
XX საუკუნის სამშვიდობო ხელშეკრულებები
კასტეხონ-დე-სოსი

კასტეხონ-დე-სოსი — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის რიბაგორსის კომარკის შემადგენლობაში. ფართობი — 31,80 კმ². მოსახლეობა — 764 კაცი (2020 წ.).
იხილეთ აგრეთვე
უესკის მუნიციპალიტეტები
რესურსები ინტერნეტში
კასტეხონ-დე-სოსის მუნიციპალიტეტის ოფიციალური საიტი
Gran Enciclopedia Aragonesa - კასტეხონ-დე-სოსი
სქოლიო
უესკის მუნიციპალიტეტები
Technomyrmex grandis

Technomyrmex grandis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Technomyrmex-ს გვარიდან. მიეკუთვნება Dolichoderinae-ს ქვეოჯახს..
სქოლიო
ჭიანჭველები
ირამაია

ირამაია — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის სამხრეთ-ცენტრალურ მეზორეგიონს.
2010 წლის მონაცემებით, მოსახლეობა 11 988 ადამიანს შეადგენდა. ფართობი 1 948.488 კმ²-ია. მოსახლეობის სიმჭიდროვე 6.15 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
ბაიას შტატის მუნიციპალიტეტები
Anorak in the UK

Anorak in the UK — ბრიტანული ნეო-პროგრესული როკ-ჯგუფ Marillion-ის საკონცერტო ალბომი, რომელიც გამოვიდა 2002 წელს. იგი ეფუძნება ტურნეს Anoraknophobia ჩანაწერებს.
ალბომი ორი სახით გამოიცა - როგორც ორმაგი დისკი (მოყვარულთათვის) და როგორც ერთდისკიანი - ფართო გაყიდვისათვის.
სიმღერების სია
2 დისკიანი ვერსია
დისკი 1
Intro
Separated Out (ალბომიდან Anoraknophobia, 2001)
Rich (ალბომიდან marillion.com, 1999)
Man of a Thousand Faces (ალბომიდან This Strange Engine, 1997)
Quartz (ალბომიდან Anoraknophobia, 2001)
Go! (ალბომიდან marillion.com, 1999)
Map of the World (ალბომიდან Anoraknophobia, 2001)
Out of This World (ალბომიდან Afraid of Sunlight, 1995)
Afraid of Sunlight (ალბომიდან Afraid of Sunlight, 1995)
Mad (ალბომიდან Brave, 1994)
დისკი 2
Between You and Me (ალბომიდან Anoraknophobia, 2001)
The Great Escape (ალბომიდან Brave, 1994)
If My Heart Were a Ball it Would Roll Uphill (ალბომიდან Anoraknophobia, 2001)
Waiting to Happen (ალბომიდან Holidays in Eden, 1991)
The Answering Machine (ალბომიდან Radiation, 1995)
King (ალბომიდან Afraid of Sunlight, 1995)
This is the 21st Century (ალბომიდან Anoraknophobia, 2001)
When I Meet God (ალბომიდან Anoraknophobia, 2001)
1 დისკიანი ვერსია
Intro / Separated Out – 6:36 (ალბომიდან Anoraknophobia, 2001)
Quartz – 9:27 (ალბომიდან Anoraknophobia, 2001)
Map of the World – 5:04 (ალბომიდან Anoraknophobia, 2001)
Out of This World – 7:09 (ალბომიდან Afraid of Sunlight, 1995)
Between You and Me – 6:11 (ალბომიდან Anoraknophobia, 2001)
The Great Escape – 5:56 (ალბომიდან Brave, 1994)
King – 7:48 (ალბომიდან Afraid of Sunlight, 1995)
If My Heart Were a Ball it Would Roll Uphill – 9:22 (ალბომიდან Anoraknophobia, 2001)
The Answering Machine – 5:43 (ალბომიდან Radiation, 1998)
Easter – 7:03 (ალბომიდან Seasons End, 1989)
პერსონალი
სტივ ჰოგართი – ვოკალი
მარკ კელი – სინთეზატორი
იენ მოსლი – დასარტყმელი საკრავები
სტივ როზერი – გიტარა
პიტ ტრევავასი – ბას-გიტარა
რესურსები ინტერნეტში
marillion.com
Marillion-ის საკონცერტო ალბომები
2002 წლის საკონცერტო ალბომები
Ammonium benzoate

Ammonium benzoate, a white powder-like substance, is the ammonium salt of benzoic acid. This compound is prepared by the reaction of benzoic acid and ammonia.
Reactions
Ammonium benzoate can be dehydrated to form benzamide.
References
Ammonium compounds
Benzoates
დინ კეინი

დინ კეინი
დინ ჯორჯ კეინი (დინ ჯორჯ ტანაკა; დ. 31 ივლისი 1966, მაუნტ-კლემენზი, მიჩიგანი) — ამერიკელი კინომსახიობი. ყველაზე დიდი პოპულარობა მოუპოვა ტელესერიალმა „ლუისი და კლარკი: სუპერმენის ახალი თავგადასავლები“, სადაც კლარკ კენტის სახე განასახიერა.
ბიოგრაფია
დინ კეინი დაიბადა 1966 წლის 31 ივლისს მიჩიგანის შტატის ქალაქ მაუნტ-კლემენზში, მსახიობ შარონ ტომასისა და ამერიკელი ჯარისკაცის როჯერ ტანაკას ოჯახში. მომავალი მსახიობის მშობლები ბავშვის დაბადებამდე გაშორდნენ ერთმანეთს. მის ძარღვებში ჩქეფს იაპონური, ფრანკოკანადური, ირლანდიური და ვალიური სისხლი. 1969 წელს დედამისი ცოლად გაჰყვა კრისტოფერ კეინს, რომელიც პროფესიით რეჟისორი იყო. კრისტოფერ კეინმა იშვილა მომავალი მსახიობი და მისი ძმა. შემდგომ ოჯახი საცხოვრებლად გადავიდა კალიფორნიის შტატის ქალაქ მალიბუში. სკოლის პერიოდში დინ კეინი აქტიურად იყო დაკავებული სპორტით. თამაშობდა სკოლის ერთ-ერთ ბეისბოლის გუნდში რობერტ ლოუსა და ჩარლი შინთან ერთად, რომლებიც ამასთანავე მისი თანაკლასელები იყვნენ. სკოლა კეინმა 1984 წელს დაამთავრა, რის შემდეგ სხვადასხვა უნივერსიტეტებში შესთავაზეს სასპორტო სტიპენდიები. მან პრინსტონის უნივერსიტეტი აირჩია. პრინსტრონში სწავლის დროს იგი ამერიკელ სუპერმოდელსა და მსახიობ ბრუკ შილდს ხვდებოდა. პრისტონი კეინმა 1988 წელს დაამთავრა.
სასწავლებლის დამთავრების შემდეგ კონტრაქტი გააფორმა ეროვნული საფეხბურთო ლიგის გუნდთან Buffalo Bills-სთან, თუმცა სულ მალე მან ფეხის ტრავმა მიიღო, რამაც ხელი ააღებინა სპორტულ კარიერაზე. თავდაპირველად იგი სცენარებს წერდა, შემდეგ ტელევიზიაში ჩნდებოდა, სადაც ხშირად იღებდნენ რეკლამებში და პოპულარულ სატელივიზიო შოუებში.
1993 წელს კეინმა მიიღო თავის მთავარი როლი ტელესერიალში „ლუისი და კლარკი: სუპერმენის ახალი თავგადასავლები“, რომლის გადაღება საბოლოოდ 1997 წელს დამთავრდა. 1998 წელს გახსნა საპროდიუსერო კომპანია Angry Dragon Entertainment, რომელიც პროდიუსირებას უწევდა არაერთ ტელესერიალს.
ფილმოგრაფია
რესურსები ინტერნეტში
დაბადებული 1966
დაბადებული 31 ივლისი
XX საუკუნის ამერიკელი მამაკაცი მსახიობები
XXI საუკუნის ამერიკელი მამაკაცი მსახიობები
ამერიკელი მამაკაცი კინომსახიობები
ამერიკელი მამაკაცი ტელემსახიობები
ინგლისელი ამერიკელები
ირლანდიელი ამერიკელები
ვალიელ-ამერიკელები
პრინსტონის უნივერსიტეტის კურსდამთავრებულები
Grand Lake (Newfoundland and Labrador)

Grand Lake (Newfoundland and Labrador)
Grand Lake is a large lake in the interior of the island of Newfoundland, in the Canadian province of Newfoundland and Labrador. It has an area of , making it the largest lake on Newfoundland. Contained within the lake is the 18th largest lake-island in the world, Glover Island.
History
The lake was flooded in 1924 with the construction of the Main Dam on Junction Brook, adding approximately 11 meters to the original lake depth. This elevation increase combined Grand Lake with Sandy Lake and Birchy Lake. With this, the lake also engulfed several smaller interconnected ponds and rivers such as Sandy Lake River (Main Brook).
Geography
Today, the lake's surface elevation varies between 84 and 87.7 meters; it is highest immediately following snow melt in the spring and lowest just before the spring melt begins. It is located on the west side of Newfoundland, 24 km southeast of the city of Corner Brook. Fed by numerous small streams and brooks, it drains into Deer Lake via the 12 km long Humber Canal, and then via the Humber River, into the Bay of Islands. The lake contains the uninhabited Glover Island (178 km2). Together with its feeder lakes, Sandy and Birchy, Grand Lake forms a waterway much used by recreational boaters.
Usage
The lake serves as a reservoir for the hydro-electric generating station at Deer Lake, which was constructed to provide electricity to the pulp and paper mill at Corner Brook.
See also
List of lakes of Newfoundland and Labrador
Glover Island
References
Lakes of Newfoundland and Labrador
ზამბეზიის პროვინცია

ზამბეზიის პროვინცია — პროვინცია მოზამბიკში.
ზამბეზიის პროვინცია მდებარეობს მოზამბიკის ცენტრალურ ნაწილში, მალავის საზღვარსა და ინდოეთის ოკეანის სანაპიროებს შორის. ჩრდილოეთით მას ესაზღვრება ნიასისა და ნამპულის პროვინციები, სამხრეთით — სოფალისა და ტეტეს პროვინციები. ადმინისტრაციული ცენტრი — ქალაქი კელიმანე. ფართობი — 105 008 კმ². მოსახლეობა — 3 897 064 ადამიანი (2007).
პროვინციას სახელწოდება ეწოდა მდინარე ზამბეზისგან, რომელიც მას ჰყოფს სოფალის პროვინციისგან და ინდოეთის ოკეანეში ჩაედინება. ზამბეზიის ტერიტორია ოკეანის სანაპიროებზე დაფარულია მანგროს ჯუნგლებითა და ჭაობებით, უფრო შორს, კონტინენტის სიღრმეში, იწყება ტყის მასივები.
ადგილობრივი მოსახლეობის ძირითადი საქმიანობაა სოფლის მეურნეობა. ზამბეზიაში მოჰყავთ ბრინჯი, სიმინდი, შაქრის ლერწამი, ჩაი, აკაჟუს კაკალი და ბამბა. გურუეს რაიონში მდებარეობს მოზამბიკში უდიდესი ჩაის პლანტაცია. ასევე განვითარებულია მეთევზეობა, კიბორჩხალების დაჭერა. პროვინციაში მოიპოვება და მუშავდება ძვირფასი ქვები.
რესურსები ინტერნეტში
ზამბეზიის პროვინცია
ზამბეზიის პრივინციის ოფიციალური საიტი
Zambezia Online
მოზამბიკის პროვინციები
Leucosyrinx verrilli

Leucosyrinx verrilli — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
ველტყევი

ველტყევი, კვეშლევი — მთა საქართველოში, რაჭა-ლეჩხუმისა და ქვემო სვანეთის მხარეში, ამბროლაურის მუნიციპალიტეტში. მდებარეობს რაჭის ქედზე, მდინარეების ჯრუჭულისა (ყვირილის მარჯვენა შენაკადი) და კრიხულის (რიონის მარცხენა შენაკადი) წყალგამყოფ მონაკვეთზე. სიმაღლე 1927 მ. აგებულია ცარცული ასაკის კირქვებითა და გადოლომიტებული კირქვებით. ველტყევის სამხრეთ-აღმოსავლეთი კალთა ციცაბოა, დანარჩენი — დამრეცი. ყველაზე დამრეცია ჩრდილო-დასავლეთი კალთა, რომელსაც ახასიათებს რელიეფის კარსტული ფორმები. ველტყევის ზედა ნაწილი შემოსილია სუბალპური ბუჩქნარითა და მდელოებით, ქვედა — სოჭისა და წიფლის ტყეებით.
ლიტერატურა
რაჭა-ლეჩხუმისა და ქვემო სვანეთის მხარის მთები
განდეგილი (მრავალმნიშვნელოვანი)

განდეგილი (მრავალმნიშვნელოვანი)
განდეგილი შეიძლება აღნიშნავდეს:
განდეგილი — ქართველი პოეტი და პროზაიკოსი
განდეგილი — ილია ჭავჭავაძის პოემა
განდეგილი — უნათესაო ადამიანი
მღვდლობა

მღვდლობა — ახალი აღთქმის შვიდი საიდუმლოდან ერთ-ერთი, რომელსაც დასაბამი მიეცა ძველი აღთქმიდან. მღვდლობა დადგენილია ზეციური მამის, ღმერთის მიერ. ღვთიური წარმოშობის საწყისთან ერთად მღვდლობას აქვს განსაკუთრებული ნიშანი - ხელდასმა, რომლის საშუალებით რჩეულებზე გადმოდის ღვთის განსაკუთრებული მადლი და ამრიგად ისინი მაღლდებიან თავიან ხარისხში თვით სულიწმინდის მიერ.
ისტორია
მამა ღმერთმა უთხრა მოსეს:
„აიყვანე შენთან შენი ძმა არონი და მისი ძენი მასთან ერთად, ისრაელთა შვილებიდან, რომ ის იყიოს ჩემს მღვდელად, არონი და ნადაბ და აბიუდ, და ელიაზარი და იათამარ - ძენი არონისა. და გაუმზადე წმიდა სამოსელი შენ ძმას არონს, პატივსა და დიდებისათვის.“ (გამოსლვათა 28, 1-2)
შემდეგ ღმერთმა დაადგინა მღვდელთმსახურერბის მთელი რიგი წესები. დროთა განმავლობაში ეს წესები თანდათან სრულყოფილი ხდებოდა.
„მივის ჩვენ მღვდელთმთავარი დიდი, რომელმან განვლნა ცანი, იესო, ძე ღმღთისა, შევიკრძალოთ აღსარებაჲ იგი მის მართლ; რამეთუ არა ეგევითარი გჳვის მღუდელთმთავარი, რომელიმცა ვერ შემძლებელ იყო შეწყალებად უძლურებათა ჩვენთა, გამოცილი ყოველთავე მსგავსებითა, თჳნიერ ცოდვისა.“ (ებრაელთა 4, 14-15)
მართლმადიდებლური სწავლება
ახალი აღთქმის დროიდან შემოღებულ იქნა წმიდა მოციქულების მიერ ხელდასმის მღვდლობის ფორმა, ხოლო იერარქიული ხარისხები მღვდლობაში დააწესა თავად უფალმა იესო ქრისტემ, ესენია: ეპისკოპოსის, მღვდლის და დიაკონის ხარისხი.
წმინდა მოციქულები სულიწმინდის წინამძღოლობით ასრულებდნენ ყველაფერს, რაც მათ დაუწესა იესო ქრისტემ:
„ხოლო ნუგეშინისმცემელი იგი სული წმინდა, რომელი მოავლინოს სახელითა ჩემითა მამამან, მან გასწაოს თვენ ყოველივე, და მოგახსენოს თქუე ყოველივე რაოდენი გარქუ თქუენ.“ (იოანე 14, 26)
მოციქული პავლე წერდა თავის მოწაფეს, ეპისკოპოს ტიმოთეს:
„ნუ უდებ-ჰყოფ, რომელი ეგე არს შენთანა მადლი, რომელი მოგეცა შენ წინაჲსწარმეტყველებითა დასხმითა ხელთა ხუცობისაჲთა.“ (1 ტიმოთე 4, 14)
ასეთი მრავალი ამონარიდის მოტანა შეიძლება სახარებიდან. ყველა მათგანიდან ნათლად ჩანს, რომ მღვდლობა ნამდვილად არის საიდუმლო.
რიტუალი
მღვდლობის საიდუმლო სრულდება წირვის დროს საკურთხეველში მღვდელთ-მთავრის ხელდასხმით. კურთხევის წესს შეადგენს შემდეგი მოქმედებები:
ტრაპეზთან მიეახლება პირი, რომელიც არჩეულია ეკლესიაში სამსახურებლად;
ტრაპეზის გარშემო შემოვლა საღვთო საგალობლების გალობით - ამ დროს ის ემთხვევა ტრაპეზის კუთხეებს, ომფორს და მღვდელთ-მთავრის ხელს;
კურთხევის ლოცვა - ამ დროს ეპისკოპოსი მას დააფარებს თავზე ომფორის ბოლოს, გადასახავს სამჯერ ჯვარის სახეს და დაადებს თავზე ხელს.
კურთხევის შემდეგ შემოსავს სამღვდლო სამოსელით - ამ დროს ეპისკოპოსი წარმოსთქვამს სიტყვას: „აქსიოს“, რაც ქართულად ნიშნავს „ღირს არს“. ამ სიტყვას იმეორებენ მღვდელმსახურები და მგალობლები.
ლიტერატურა
საქართველოს ეკლესიის კალენდარი, 1980 (გვ. 360-366., საქართველოს საპატრიარქოს გამოცემა, თბილისი, 1980}
საღვთო სჯული, არქიმანდრიტი ნესტორ ყუბანეიშვილი, ქუთაისი,1916 წ.
საიდუმლონი
სერვერ-ბეგ ათაბაგი

სერვერ-ბეგ ათაბაგი
ოსმან სერვერ-ბეგ ათაბაგი, სერვერ-ბეი ათაბეკოვ-ქვაბლიანსკი (დ. 20 აგვისტო, 1886 — გ. 13 დეკემბერი, 1962) — სამცხის ძველ მთავართა — გამაჰმადიანებულ ჯაყელთა შთამომავალი და მესხეთის მუსლიმთა პოლიტიკური და სამხედრო ლიდერი.
დაიბადა ახალციხეში, გავლენიანი მიწათმფლობლისა და რუსეთის იმპერიის არმიის გენერლის ოჯახში, რომლის მამულშიც სტუმრობდა და გარდაიცვალა იმპერატორ ნიკოლოზ II-ის უმცროსი ძმა, დიდი მთავარი გიორგი. სერვერ-ბეგმა ევროპული განათლება მიიღო: გერმანიაში სამიწათმოქმედო და საბადოების ინჟინერიას, პეტერბურგში კი — სამართალს დაეუფლა. საქართველოში მისი დაბრუნება პირველი მსოფლიო ომის წლებს დაემთხვა. 1918 წელს მან მესხეთის მუსლიმთა ეროვნული საბჭო ჩამოაყალიბა და სათავეში ჩაუდგა პან-თურქისტულ და სეპარატისტულ მოძრაობას, რომელიც მიზნად ისახავდა მესხეთის საქართველოსგან ჩამოშორებას და ე.წ. სამხრეთ-დასავლეთ კავკასიის (ყარსის) რესპუბლიკაში გაერთიანებას. გამოსვლებს თან სდევდა სისხლიანი შეტაკებები მუსულმანებსა და ქრისტიანებს შორის. საბოლოოდ, 1919 წელს, საქართველოს არმიამ გენერალ გიორგი კვინიტაძის მეთაურობით გაანადგურა ამბოხებულთა რაზმები და ახალციხე და ართვინი საქართველოს შემოუმტკიცა. დამარცხებული სერვერ-ბეგი დედასთან და დებთან ერთად თურქეთში გაიქცა. საქართველოს საბჭოთა ოკუპაციისა და რუსეთ-თურქეთის 1921 წ. გარიგების შემდეგ ისტორიული მესხეთის დიდი ნაწილი, მ.შ. ართვინი და არტაანი (არდაჰანი) თურქეთის შემადგენლობაში აღმოჩნდა. სერვერ-ბეგი თურქეთის პარლამენტში აირჩიეს არდაჰანიდან. 1923 წელს, თურქეთში გვარების შემოღებასთან დაკავშირებით, მან ათაბეგის (Atabek) გვარი მიიღო. ამავე დროიდან იგი პოლიტიკას ჩამოშორდა და ინჟინრად მუშაობდა. დაიღუპა ავტოავარიაში, ქ. იზმირში.
თურქი პოლიტიკოსები
დაბადებული 20 აგვისტო
დაბადებული 1886
გარდაცვლილი 13 დეკემბერი
გარდაცვლილი 1962
სპეციოზა კაზიბმე

სპეციოზა კაზიბმე (დ. 1 ივლისი, 1954) — უგანდელი პოლიტიკოსი და ქირურგი. პირველი ქალი ვიცე-პრეზიდენტი აფრიკის კონტინენტზე. უგანდის მეექვსე ვიცე-პრეზიდენტი 1994-2003 წლებში. 2013 წლის აგვისტოში იგი გაეროს გენერალურმა მდივანმა პან კი მუნმა დანიშნა აფრიკაში გაეროს სპეციალურ წარმომადგენელად აივ/შიდსის საკითხებში.
ბიოგრაფია
კაზიბმე დაიბადა იგანგის ოლქში 1955 წლის 1 ივლისს. სწავლობდა ქალაქ ლუგაზის ახლოს მდებარე კათოლიკურ ქალთა სკოლა ინტერნატში. 1974 წელს ჩაირიცხა მაკერერეს უნივერსიტეტის მედიცინის ფაკულტეტზე, სადაც სწავლობდა მედიცინას, დაამთავრა მედიცინის ბაკალავრიატი და 1979 წელს მიიღო ქირურგიის ბაკალავრის ხარისხი. მოგვიანებით მან მიიღო მედიცინის მაგისტრის ხარისხი, ასევე მაკერერის უნივერსიტეტში, ზოგადი ქირურგიის სპეციალობაში. 2009 წელს მიენიჭა ჰარვარდის საზოგადოებრივი ჯანდაცვის სკოლის საპატიო დოქტორის წოდება.
სპეციოზა კაზიბმე არის ქალთა უფლებების დამცველი აფრიკაში. 1998 წელს, აფრიკის ერთობის ორგანიზაციასთან და გაეროს აფრიკის ეკონომიკურ კომისიასთან თანამშრომლობით, მან დააარსა და თავმჯდომარეობდა აფრიკის ქალთა კომიტეტს მშვიდობისა და განვითარების შესახებ. 1998 წელს გაეროს სურსათისა და სოფლის მეურნეობის ორგანიზაციამ დააჯილდოვა „ცერერის მედლით“ სასურსათო უსაფრთხოებასა და სიღარიბის აღმოფხვრაში შეტანილი წვლილისთვის.
2002 წლის აპრილში მან მოითხოვა ქმრისგან განქორწინება და განაცხადა, რომ უარი თქვა ოჯახური ძალადობის მსხვერპლად ყოფნაზე. მრავალცოლიანობა და ცოლის ცემა საკმაოდ გავრცელებულია უგანდაში, მაგრამ განქორწინება შედარებით იშვიათია. მისი ქმარი ეწინააღმდეგებოდა განქორწინებას, მიზეზად ასახელებდა მის კათოლიკური რწმენას და ამბობდა, რომ მისი ცოლი სახლში გვიან მიდიოდა, არ აძლევდა სათანადო ახსნა-განმარტებას და მხარს უჭერდა სხვა პოლიტიკოსებს, რომლებიც მას არ მოსწონდა. 2003 წლის 21 მაისს აღნიშნული პრობლემების გამო დატოვა თანამდებობა, სწავლის გაგრძელების ნებართვის მოთხოვნით. შემდეგ მან მიიღო დოქტორის ხარისხი ჰარვარდის უნივერსიტეტში. ჰყავს ოთხი შვილი, მათ შორის ტყუპები პირველი ქორწინებიდან და ორი ნაშვილები შვილი.
სქოლიო
დაბადებული 1 ივლისი
დაბადებული 1954
უგანდის ვიცე-პრეზიდენტები
უგანდელი პოლიტიკოსი ქალები
ქალი ვიცე-პრეზიდენტები
ჩრდილო-დასავლეთ ჩინეთი

ჩრდილო-დასავლეთ ჩინეთი (西北, Xīběi) — ჩინეთის 6 რეგიონიდან ერთ-ერთი. მოიცავს 2 ავტონომიურ რეგიონს: სინძიანი, ნინსია-ხუეი და 3 პროვინციას: შენსი, განსუ, და ცინხაი.
ადმინისტრაციული დაყოფა
პროვინციები
ავტონომიური რეგიონები
იხილეთ აგრეთვე
ჩინეთის რეგიონები
ჩინეთის რეგიონები
ჰამზათ-ბეგი

ჰამზათ-ბეგი (დ. 1789 — გ. 1 ოქტომბერი [ძვ. სტ. 19 სექტემბერი], 1834, ხუნძარი, ავარია) — დაღესტნის მეორე იმამი, მიურიდიზმის აქტიური მიმდევარი. 1834 წლის აგვისტოში ილაშქრა ავართა ხანების წინააღმდეგ, რომლებიც მხარს უჭერდნენ რუსეთის მთავრობას და მიურიდიზმის იდეებს არ ემორჩილებდნენ. დაიკავა ავართა დედაქალაქი − აული ხუნძახი, ჩამოახრჩო ხანის ცოლი და შვილები. წელიწადნახევრის განმავლობაში ებრძოდა რუს მთავრობას (იმამატი). ავართა ხანების მომხრეებმა, მ. შ. ჰაჯი-მურატმა, მოაწყვეს შეთქმულება ჰამზათ-ბეგის წინააღმდეგ. მისი სიკვდილია შემდეგ დაღესტნის იმამი (რიგითი მესამე) გახდა შამილი.
ლიტერატურა
Шапи Казиев Имам Шамиль. ЖЗЛ. М., Молодая гвардия, 2010. ISBN : 5-235-02677-2
დაბადებული 1789
გარდაცვლილი 1 ოქტომბერი
გარდაცვლილი 1834
ხუნძები
ზონკარის კოშკი

ზონკარის კოშკი — არქიტექტურული ძეგლი, საფორტიფიკაციო ნაგებობა ერედვის მუნიციპალიტეტის სოფელ ზონკარში. აგებულია გვიან შუა საუკუნეებში.
კოშკი ნაგებია ფლეთილი და რიყის ქვით, დუღაბზე. მას ზურგი სამხრეთით აქვს. თითქმის მთლიანად არის შემორჩენილი სამხრეთი კედლის დიდი ნაწილი, ზედა სართულზე კი სარკმელია. ნაგებობის გადახურვა ორქანობიანი ყოფილა. კოშკი ექვსსართულიანი უნდა ყოფილიყო. პირველი სართული მთლიანად მიწითაა ამოვსებული. ჩრდილო-დასავლეთი კედლები მთლიანად დანგრეულია.
ლიტერატურა
შიდა, ქართლი, პატარა და დიდი ლიხვის ხეობების არქიტექტურული მემკვიდრეობა, ტ. I, თბ., 2002, გვ., 117-118
ერედვის მუნიციპალიტეტის კოშკები
ავანის რაიონი

ავანის რაიონი — სომხეთის დედაქალაქის, ერევნის თორმეტიდან ერთ-ერთი რაიონი. იგი მდებარეობს ქალაქის ჩრდილო-აღმოსავლეთ ნაწილში. 2011 წლის მონაცემებით კენტრონის რაიონში ცხოვრობს 51 000 ადამიანი. მდებარეობს მდინარე რაზდანის მარჯვენა ნაპირზე.
რაიონს ესაზღვრება ნორ-ნორკისა და კანაკერ-ზეითუნის რაიონები. ასევე კოტაიქის პროვინცია.
რაიონი იყოფა 3 კვარტალად: ავანი, ავან-არინჯი და აღი-ჰანქი.
ქუჩები და პარკები
ჰრაჩია აჩარიანის ქუჩა
ნვერ საფარიანის ქუჩა
მარშალ ბაბაჯანიანის ქუჩა
დუშანბეს ქუჩა
ავანის პარკი
ერევნის ბოტანიკური ბაღი
გალერეა
იხილეთ აგრეთვე
ერევნის ადმინისტრაციული დაყოფა
რესურსები ინტერნეტში
Avan district at GEOnet Names Server
Report of the results of the 2001 Armenian Census, National Statistical Service of the Republic of Armenia
ერევნის რაიონები